เลือกชุดชั้นในตัวแรก สังเกตพัฒนาการของเต้านม ศึกษาขนาดชุดชั้นใน
เด็กสาวสามารถใส่ชุดชั้นในสำหรับวัยรุ่น/ชุดชั้นในเอวลอย เมื่อหัวนมเริ่มจะตั้งชี้ออกมา ชุดชั้นในเหล่านี้ให้ความสบายกับผู้สวมใส่มากกว่า และยังมีลักษณะเหมือนเสื้อเอวลอย ซึ่งอาจทำให้คุณเขินอายน้อยกว่า เพราะใส่แล้วจะไม่เห็นชุดชั้นในชัดเจนมากนัก  สำหรับชุดชั้นในตัวแรก คุณควรหาตัวที่ใส่สบายมากๆ ไม่มีเหตุผลอันใดที่เด็กสาวแรกรุ่นจะต้องใช้ชุดชั้นแฟนซีหรือชุดชั้นในลูกไม้ ชุดชั้นในสำหรับวัยรุ่นมักเป็นชุดชั้นในผ้าคอตตอนง่ายๆ ที่ไม่มีส่วนคัพรองรับเต้านม  ชุดชั้นในสำหรับกีฬาเป็นอีกตัวเลือกที่ดีสำหรับการไปออกกำลังกายหรือถ้าคุณเป็นนักกีฬาประเภทใดก็ตาม เพราะชุดชั้นในสำหรับกีฬาได้รับการออกแบบมาให้ตรงเต้ามีความแบนกว่า และมันก็ใส่สบายมากด้วย มันอาจเป็นตัวเลือกที่ดีสำหรับชุดชั้นในตัวแรกของคุณ ถึงคุณจะไม่ได้เล่นกีฬาอะไรเลยก็ตาม หากเนื้อเยื่อเต้านมของคุณมีการเจริญเติบโตมากเกินจะใส่ชุดชั้นในแบบเดิม และหากคุณเป็นสาวคัพเอหรือใหญ่กว่านั้น มันถึงเวลาแล้วที่จะใช้ชุดชั้นในแบบไม่เสริมโครง   วัดขนาดหน้าอกตัวเองหรือขอให้แม่ช่วยวัดทุกๆ สี่สัปดาห์ คุณจะได้รู้ว่าเมื่อไหร่ที่คุณต้องใช้ชุดชั้นในแบบไม่เสริมโครง ชุดชั้นในประเภทนี้จะไม่ดันทรงหรือเปลี่ยนรูปทรงของหน้าอก มันจึงเป็นตัวเลือกที่เหมาะสมสำหรับเด็กสาวแรกรุ่น และยังใส่สบายอีกด้วย ชุดชั้นในแบบเสริมโครง เป็นตัวเลือกที่ไม่แนะนำสำหรับชุดชั้นในตัวแรก ชุดชั้นในประเภทนี้เหมาะสำหรับหญิงสาวที่มีหน้าอกใหญ่มากๆ และเพราะคุณเพิ่งเริ่มมีหน้าอก ชุดชั้นในประเภทนี้อาจจะไม่จำเป็นเท่าไหร่กับคุณ  คุณสามารถเลือกชุดชั้นในที่สีคล้ายกับสีผิวของคุณ เพื่อให้สีของชุดชั้นในไม่เด่นทะลุเสื้อที่สวมใส่หากคุณต้องการเช่นนั้น การซื้อชุดชั้นในหลายๆ สีจะช่วยให้คุณเลือกสีที่เข้ากับเสื้อผ้าได้ เพื่อไม่ให้สีชุดชั้นในทะลุเนื้อผ้าออกมา (เช่น คุณไม่ควรใส่ชุดชั้นในสีดำกับเสื้อขาว เว้นแต่ว่าคุณเป็นคนผิวเข้ม) เด็กสาวอาจจะต้องศึกษาสิ่งที่หญิงสาวที่โตกว่าเลิกสนใจไปแล้ว  ตัวอย่างเช่น เด็กสาวคนหนึ่งอาจจะต้องรู้ว่าการใส่ชุดชั้นในตอนนอนไม่ใช่สิ่งที่ต้องทำ ชุดชั้นในบางแบบมีฟองน้ำเสริมแต่แบบอื่นๆ ไม่มี และฟองน้ำเสริมก็ไม่ใช่สิ่งจำเป็นในเวลาที่เด็กสาวเพิ่งเริ่มมีหน้าอก  คุณสามารถใช้ถุงซักผ้าช่วยปกป้องชุดชั้นในไม่ให้เสียหายจากการปั่นผ้าได้ คุณสามารถหาซื้อชุดชั้นในตัวแรกของคุณได้ตามห้างสรรพสินค้าหลายแห่ง และตามร้านขายชุดชั้นใน ที่นี่อาจเป็นตัวเลือกที่ดีสำหรับการหาซื้อชุดชั้นในตัวแรกของสาวๆ หากว่าคุณสังเกตเห็นตุ่มเหล่านี้ มันถึงเวลาแล้วที่คุณต้องเริ่มใส่ชุดชั้นใน. ตุ่มเต้านม คือ ตุ่มเล็กๆ ที่ปรากฏอยู่ใต้หัวนมทั้งสองข้าง อย่างไรก็ดี หากเด็กสาวเริ่มรู้สึกเป็นกังวลกับหน้าอกของตัวเองล่ะก็ นั่นอาจถึงเวลาที่จะเริ่มใส่ชุดชั้นในแล้ว ไม่ว่าสรีระจะพัฒนาพร้อมสำหรับการนี้แล้วหรือยัง  คุณควรรู้สึกถึงความอ่อนนุ่มหรืออาการเจ็บปวดอยู่บ้างเวลาที่เต้านมเริ่มขยายตัว มันเป็นเรื่องปกติและไม่มีอะไรต้องเป็นกังวล นี่หมายความว่าเต้านมของคุณเริ่มมีพัฒนาการแล้วเท่านั้นเอง  ต่อมหัวนมและลานนม (ผิวหนังที่เป็นวงกลมรอบหัวนม) จะเริ่มสีเข้มและใหญ่ขึ้น และเต้านมจะเริ่มโตขึ้นอีก ในช่วงแรกรูปทรงของเต้านมอาจจะตั้งชี้ไปข้างหน้า อายุเฉลี่ยของเด็กหญิงที่จะต้องเริ่มใส่ชุดชั้นในอยู่ที่ 11 ปี แต่บางคนอาจเริ่มตั้งแต่ 8 ปี และบางคนอาจไม่ต้องใช้ชุดชั้นในจนอายุ 14 ปี เด็กสาวทุกคนล้วนมีความแตกต่าง!  บางครั้งเด็กสาวที่สรีระยังไม่โตเต็มที่อาจร้องขอจะใส่ชุดชั้นในเพราะเพื่อนเริ่มใส่แล้ว ก็อาจจะเริ่มจากการใส่ชุดชั้นในสำหรับวัยรุ่นก่อนก็ได้  คุณอาจเริ่มจากใส่เสื้อกล้ามไว้ใต้เสื้อ คุณไม่ควรต้องกังวลว่าจะโตไม่ทันเพื่อน แต่ละคนต่างมีระยะเวลาในการเจริญเติบโตของตนเอง และมันก็เป็นเรื่องปกติ ตุ่มเต้านมที่พัฒนาตัวขึ้นเป็นเพียงหนึ่งในการเปลี่ยนแปลงหลายๆ สิ่งในร่างกายของหญิงสาวที่เริ่มเข้าสู่วัยแตกเนื้อสาว.  ขนบริเวณหัวหน่าวอาจเริ่มงอก เด็กสาวบางคนอาจเริ่มมีขนบริเวณหัวหน่าวก่อนที่ตุ่มเต้านมจะปรากฏเสียอีก  การแตกเนื้อสาวสามารถทำให้เด็กหญิงน้ำหนักขึ้นได้ โดยเฉพาะอย่างยิ่งที่บริเวณหน้าท้อง ท้องอาจดูกลมกลึงขึ้น นี่เป็นสัญญาณตามธรรมชาติว่าร่างกายเริ่มเติบโตเข้าสู่ความเป็นผู้ใหญ่ขึ้นแล้ว เด็กหญิงอาจเริ่มมีประจำเดือนแม้ว่าประจำเดือนอาจจะยังมาไม่บ่อยครั้งนักในช่วงแรก ทั้งหมดนี้เป็นสัญญาณทั่วไปของการแตกเนื้อสาว สำหรับวัยรุ่นสาวหลายคน ชุดชั้นในตัวแรกเป็นประสบการณ์ที่ซับซ้อน คุณอาจกังวลว่าคุณจะโดนเด็กผู้ชายหรือเด็กสาวคนอื่นๆ ล้อได้ หากว่าคุณโตไวหรือโตช้ากว่าเพื่อน ให้เข้าใจว่าความรู้สึกอ่อนไหวที่เกิดขึ้นเป็นเรื่องปกติ แม่ของคุณอาจเป็นคนเริ่มคุยเรื่องนี้กับคุณก่อนก็ได้ ใครจะรู้  ถามแม่ของคุณหรือผู้ใหญ่คนอื่นๆ ว่ามีหนังสือที่อธิบายเรื่องการแตกเนื้อสาวไหม อธิบายให้แม่ฟังว่าเกิดอะไรขึ้นกับร่างกายของคุณบ้าง เปิดรับความรู้สึกต่างๆ ของตัวเอง บางครั้งเด็กผู้ชายก็ชอบล้อผู้หญิงเรื่องชุดชั้นใน ถ้าสิ่งนี้เกิดกับคุณ อย่ากังวลไป มันเป็นเรื่องปกติ แต่ก็ต้องบอกให้ผู้ใหญ่ทราบด้วย  รับรู้ว่าผู้หญิงต่างมีความงามในตัวไม่ว่าขนาดหน้าอกจะใหญ่เล็กแค่ไหน เด็กสาวอาจกังวลหากหน้าอกหน้าใจของตนเล็ก หรืออาจถูกแกล้งหากหน้าอกใหญ่ ระลึกไว้ว่าผู้หญิงต่างมีรูปร่างและขนาดที่ต่างกันไป  อย่ากังวลที่คุณรู้สึกเขินอาย ให้เข้าใจว่าหากคุณรู้สึกเช่นนั้น ก็นับเป็นเรื่องปกติสำหรับคนที่อายุประมาณคุณ หากคุณเป็นพ่อแม่ของเด็กสาว อย่าคุยเรื่องนี้กับผู้อื่นอย่าง เพื่อน พี่น้อง ต่อหน้าเด็กหญิง คุณควรจะต้องให้แน่ใจว่าคุณเลือกขนาดของชุดชั้นในได้ถูกต้อง เพื่อให้คุณรู้สึกสบายและรู้สึกว่าสรีระได้รับการรองรับอย่างถูกต้องเหมาะสม.  ในประเทศไทย ขนาดชุดชั้นในแบ่งออกเป็นสองส่วน: ขนาดหน้าอกและขนาดเต้านม ขนาดหน้าอกจะเป็นเลขคู่ เช่น 32, 34, 36 ฯลฯ ส่วนขนาดเต้านมจะเป็นตัวอักษร  เช่น A, B, หรือ C ในประเทศอื่นๆ อย่าง สหราชอาณาจักร ขนาดเต้านมอาจจะต่างออกไป (AA, A, B, C, D, DD ฯลฯ)  พนักงานขายตามห้างสรรพสินค้าจะช่วยวัดตัวให้ หรือคุณจะวัดมาจากบ้างหรือขอให้แม่หรือพี่สาวช่วยก็ได้ ใช้สายวัดตัวเพื่อหาขนาดหน้าอก ให้นำสายวัดพาดใต้เต้านมรอบหน้าอกและหลัง จับสายวัดให้แน่นดี แต่ไม่ต้องให้แน่นเกินไป ให้วัดขนาดด้วยหน่วย นิ้ว แล้วให้พวกเพิ่มจากตัวเลขที่ได้ไปอีก 5 นิ้ว นั่นคือขนาดของหน้าอก   สำหรับขนาดของเต้านม ให้นำสายวัดคาดรอบอกให้กระชับดีผ่านส่วนที่ยื่นออกมามากที่สุดของเต้านม และหักลบกับตัวเลขรอบอก ตัวเลขที่ได้มาควรอยู่ระหว่าง 1 ถึง 4 นิ้ว นี่คือสิ่งที่จะบอกขนาดของเต้านมของคุณ หากเลขที่ได้น้อยกว่า 1 นิ้ว ขนาดคัพของคุณคือ AA ส่วน 1 นิ้ว คือ A, 2 นิ้ว คือ B, 3 นิ้ว คือ C และ 4 นิ้ว คือ D หากตัวเลขที่ได้เป็นเลขคี่ ให้คุณปัดเลขนั้นขึ้น สิ่งนี้สำคัญมากสำหรับเด็กสาว เพราะพวกเธอโตเร็วมากจนกระทั่งว่า หากคุณปัดเลขลง พวกเธออาจจะใส่ชุดชั้นในตัวนั้นไม่ได้เลย โดยทั่วไปเด็กสาวจะพร้อมใส่ชุดชั้นในครั้งแรกเมื่อขนาดของหน้าอกอยู่ที่คัพ A อย่าอายไปหากคุณต้องบอกแม่ว่าคุณไม่รู้วิธีใส่ชุดชั้นใน เด็กสาวจำนวนมากต้องได้รับการแสดงวิธีใส่ให้ดู และมันก็ไม่มีปัญหาอะไรถ้าจะถาม  ในการใส่ชุดชั้นใน ให้สอดแขนเข้าไปใต้สายเสื้อใน และโน้มตัวมาข้างหน้าเพื่อให้เต้านมลงมาเต็มคัพดี กลัดตะขอเข้าล็อกกลาง (ชุดชั้นในสำหรับวัยรุ่นและชุดชั้นในสำหรับเล่นกีฬาจะเป็นแบบไร้ตะขอเกี่ยว ทำให้มันเป็นตัวเลือกที่ดีสำหรับชุดชั้นในตัวแรก) ปรับสายรัดหากจำเป็น และให้เลื่อนตะขอด้านหลังแล้วกลัดใหม่เพื่อปรับขนาด คุณอาจขอให้แม่พาไปห้างสรรพสินค้าเพื่อไปวัดตัวเพื่อซื้อชุดชั้นในตัวแรกของคุณ. คุณแม่บางคนพยายามจะทำให้มันเป็นวันสนุกระหว่างแม่และลูกสาวเลยด้วย
สำหรับชุดชั้นในตัวแรก ให้เริ่มด้วยการลองใส่ชุดชั้นในสำหรับกีฬา. เลือกชุดชั้นในที่ส่วนเต้ามีความอ่อนนุ่มเผื่อว่าหน้าอกคุณขยายขนาดขึ้นไปอีก. ศึกษารายละเอียดเกี่ยวกับชุดชั้นใน. สังเกตดูตุ่มของเต้านมที่สังเกตเห็นได้แม้ตอนใส่เสื้อ. มีความเข้าใจเรื่องอายุเฉลี่ยของการเจริญเติบโตของเด็กหญิง. รับรู้สัญญาณของการแตกเนื้อสาว. ถามแม่หรือผู้ใหญ่คนอื่นๆ เกี่ยวกับการแตกเนื้อสาว. รู้ว่า ขนาดชุดชั้นในมีการวัดอย่างไร. เรียนรู้การสวมใส่ชุดชั้นใน.
https://www.wikihow.com/Know-when-You%27re-Ready-for-a-Bra https://www.wikihow.com/Know-when-You%27re-Ready-for-a-Bra https://www.wikihow.com/Know-when-You%27re-Ready-for-a-Bra
Picking Your First Bra Spotting Signs of Breast Development Learning More About Bra Size